ᱵᱷᱩᱵᱽᱱᱮᱥᱚᱨ
ᱵᱷᱩᱵᱽᱱᱮᱥᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ (ᱪᱟᱸᱫᱚ ᱨᱟᱠᱟᱵ ᱱᱟᱠᱷᱟ) ᱨᱮ ᱢᱮᱱᱟᱜᱼᱟ ᱾ ᱵᱷᱩᱵᱽᱱᱮᱥᱚᱨ ᱑᱙᱔᱘ ᱥᱟᱞᱮᱨᱮ ᱳᱰᱤᱥᱟ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱚ ᱵᱮᱨᱮᱫ ᱠᱮᱫᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱥᱩᱨᱥᱩᱯᱩᱨ ᱓᱐᱐᱐ ᱥᱮᱨᱢᱟ ᱢᱟᱨᱮ ᱜᱮᱭᱟ ᱾ ᱵᱷᱩᱵᱽᱱᱮᱥᱚᱨ ᱨᱮ ᱫᱚ ᱟᱭᱢᱟ ᱡᱩᱜᱽ ᱠᱚᱨᱮᱱᱟᱜ ᱖᱐᱐ ᱜᱟᱱ ᱢᱩᱸᱫᱽᱨᱤ ᱢᱮᱱᱟᱜᱼᱟ ᱾[᱓] ᱚᱱᱟᱛᱮ ᱵᱷᱩᱵᱽᱱᱮᱥᱚᱨ ᱫᱚ ᱢᱩᱸᱫᱽᱨᱤ ᱢᱟᱲᱤᱱᱤ ᱱᱟᱜᱟᱨ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱢᱩᱸᱫᱽᱨᱤ ᱠᱚ ᱢᱩᱸᱫᱽ ᱨᱮ ᱞᱤᱝᱜᱚᱨᱟᱡᱽ ᱢᱩᱸᱫᱽᱨᱤ, ᱨᱟᱡᱽᱨᱟᱹᱱᱤ ᱢᱩᱸᱫᱽᱨᱤ, ᱢᱩᱠᱛᱮᱥᱚᱨ ᱫᱮᱣᱲᱚ ᱮᱢᱟᱱ ᱠᱚ ᱫᱚ ᱫᱮᱥᱵᱤᱫᱮᱥ ᱨᱮ ᱟᱭᱢᱟ ᱵᱟᱰᱟᱭᱟᱱᱟ ᱾ ᱢᱩᱸᱫᱽᱨᱤ ᱠᱚ ᱫᱚ ᱠᱚᱲᱤᱝᱜᱚ ᱜᱚᱲᱦᱚᱱ ᱨᱩᱯ ᱞᱮᱠᱟ ᱵᱮᱱᱟᱣ ᱟᱠᱟᱱᱟ ᱾ ᱥᱟᱢᱟᱝ ᱥᱤᱧᱚᱛ ᱨᱮ ᱫᱚ ᱯᱩᱨᱤ, ᱠᱚᱬᱟᱨᱠᱚ ᱟᱨ ᱵᱷᱩᱵᱽᱱᱮᱥᱚᱨ ᱫᱚ ᱥᱚᱱᱟ ᱯᱮᱠᱚᱬ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱩᱫ ᱟᱹᱰᱤ ᱜᱚᱨᱚᱡᱟᱱ ᱦᱩᱭ ᱟᱠᱟᱱᱟ ᱾ [᱔]
ᱵᱷᱩᱵᱽᱱᱮᱥᱚᱨ ᱧᱩᱛᱩᱢ ᱫᱚ ᱥᱤᱵᱚ ᱵᱚᱝᱜᱟ ᱦᱟᱜ ᱟᱨᱢᱤᱫ ᱧᱩᱛᱩᱢ ᱛᱨᱤᱵᱷᱩᱵᱚᱱᱮᱥᱚᱨ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱵᱷᱩᱵᱽᱱᱮᱥᱚᱨ ᱫᱚ ᱓᱐᱐᱐ ᱥᱮᱨᱢᱟ ᱢᱟᱬᱟᱝ ᱢᱚᱦᱟᱢᱮᱜᱷ ᱵᱟᱦᱚᱱ ᱪᱮᱫᱤᱵᱚᱝᱥᱚ ᱫᱟᱨᱟᱭ ᱛᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱭ ᱠᱚᱣᱟᱜ ᱨᱟᱡᱽᱜᱟᱲ ᱫᱚ ᱵᱷᱩᱵᱽᱱᱮᱥᱚᱨ ᱥᱩᱨ ᱥᱤᱥᱩᱯᱟᱲᱜᱚᱰ ᱨᱮ ᱛᱟᱦᱮᱸ ᱠᱟᱱᱟ ᱾ ᱵᱷᱩᱵᱽᱱᱮᱥᱚᱨ ᱫᱚ ᱛᱚᱥᱟᱲᱤ, ᱠᱚᱲᱤᱝᱜᱚ ᱱᱚᱜᱚᱨᱤ, ᱱᱚᱜᱚᱨ ᱠᱚᱲᱤᱝᱜᱚ, ᱮᱠᱟᱢᱨᱚ ᱠᱟᱱᱚᱱ , ᱮᱠᱟᱢᱨᱚ ᱠᱷᱮᱛᱨᱚ ᱟᱨ ᱢᱩᱸᱫᱽᱨᱤ ᱢᱟᱲᱤᱱᱤ ᱱᱟᱜᱟᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱭᱚᱢ ᱳᱰᱤᱥᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱚᱴᱚᱠ ᱠᱷᱚᱱ ᱵᱷᱩᱵᱽᱱᱮᱥᱚᱨ ᱛᱮ ᱠᱚ ᱩᱪᱟᱹᱲᱠᱮᱫᱟ ᱾ ᱱᱮᱛᱟᱨᱟᱜ ᱱᱟᱜᱟᱨ ᱰᱷᱚᱝ ᱫᱚ ᱡᱚᱨᱢᱟᱱᱤ ᱨᱮᱱᱤᱡ ᱳᱴᱚ ᱠᱚᱱᱤᱥᱵᱚᱨᱜᱽᱟᱜ ᱫᱟᱨᱟᱭ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱡᱟᱢᱥᱮᱫᱽᱯᱩᱨ ᱟᱨ ᱪᱚᱱᱰᱤᱜᱚᱰ ᱨᱮᱱᱟᱜ ᱱᱚᱠᱥᱟ ᱦᱚᱸᱭ ᱵᱮᱱᱟᱱ ᱞᱮᱫ ᱛᱟᱦᱮᱸᱫ ᱾ ᱵᱷᱩᱵᱽᱱᱮᱥᱚᱨ ᱟᱨ ᱠᱚᱴᱚᱠ ᱫᱚ ᱵᱷᱤᱲᱟᱹᱣ ᱠᱟᱛᱮ ᱳᱰᱤᱥᱟ ᱨᱮᱱᱟᱜ ᱴᱣᱤᱱ ᱥᱤᱴᱤ (Twin city) ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱨᱮ ᱒᱐᱑᱑ ᱞᱮᱠᱷᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱛᱮ ᱵᱟᱰᱟᱭᱟᱠᱟᱟ ᱵᱟᱝ ᱢᱟ ᱘᱘᱑,᱙᱘᱘ ᱞᱟᱠ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱜᱟᱲ ᱵᱮᱨᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱔᱖ ᱥᱟᱞᱮᱨᱮ ᱵᱷᱩᱵᱽᱱᱮᱥᱚᱨ ᱫᱚ ᱥᱚᱨᱮᱥ ᱱᱟᱜᱟᱨ ᱛᱮᱭᱟᱨ ᱞᱟᱹᱜᱤᱫ ᱡᱚᱨᱢᱟᱱᱤ ᱨᱤᱱᱤᱡ ᱵᱤᱱᱟᱣᱤᱭᱟᱹ ᱟᱨ ᱫᱤᱥᱟᱹᱫᱩᱜᱤᱡ ᱚᱴᱚ ᱠᱚᱭᱮᱥᱵᱚᱨᱜᱽ ᱱᱚᱠᱥᱟᱭ ᱛᱮᱭᱟᱨ ᱞᱮᱫᱟ ᱾ ᱑᱙᱔᱘ ᱥᱟᱞᱮ ᱮᱯᱨᱤᱞ ᱪᱟᱸᱫᱚ ᱑᱓ ᱢᱟᱹᱦᱤᱛ ᱨᱮ ᱵᱷᱩᱵᱽᱱᱮᱥᱚᱨ ᱱᱟᱶᱟ ᱨᱟᱡᱽᱜᱟᱲ ᱵᱮᱨᱮᱫ ᱞᱟᱹᱟᱜᱤᱫ ᱩᱱ ᱚᱠᱛᱚ ᱨᱤᱱᱤᱡ ᱫᱤᱥᱚᱢ ᱯᱟᱨᱥᱮᱛ ᱜᱚᱢᱠᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱭᱟᱜ ᱛᱤ ᱛᱮ ᱩᱰᱷᱟᱹᱣ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱩᱰᱷᱟᱹᱣ ᱠᱟᱸᱛ ᱫᱚ ᱱᱤᱛᱚᱜ ᱵᱤᱫᱷᱟᱱ ᱥᱚᱵᱷᱟ ᱥᱩᱨ ᱨᱮᱱᱟᱜ ᱮᱴᱮᱫ ᱨᱮ ᱢᱮᱱᱟᱜᱼᱟ ᱾ ᱑᱙᱔᱘ ᱥᱟᱞᱮ ᱠᱷᱚᱱ ᱡᱟᱣ ᱥᱮᱨᱢᱟ ᱜᱮ ᱮᱯᱨᱤᱞ ᱑᱓ ᱢᱟᱹᱦᱤᱛ ᱫᱚ ᱵᱷᱩᱵᱽᱱᱮᱥᱚᱨ ᱵᱮᱨᱮᱫ ᱢᱟᱦᱟᱸ ᱢᱮᱱᱛᱮ ᱠᱚ ᱢᱟᱱᱟᱣᱮᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱩᱵᱽᱱᱮᱥᱚᱨ ᱱᱟᱜᱟᱨ ᱨᱮᱱᱟᱜ ᱫᱚ ᱵᱟᱱᱟᱨ ᱢᱟᱨᱮ ᱟᱨ ᱱᱟᱶᱟ ᱱᱟᱜᱟᱢ ᱛᱚᱞ ᱫᱚᱦᱚᱣᱟᱠᱟᱱᱟ ᱾ ᱢᱟᱨᱮ ᱱᱟᱜᱟᱢ ᱫᱚ ᱓᱐᱐᱐ ᱥᱮᱨᱢᱟ ᱢᱟᱬᱟᱝ ᱟᱨ ᱱᱟᱶᱟ ᱱᱟᱜᱟᱨ ᱫᱚ ᱑᱙᱔᱘ ᱥᱟᱞᱮ ᱠᱷᱚᱱ ᱮᱦᱚᱵ ᱮᱱᱟ ᱾ ᱥᱟᱥᱟᱭ ᱥᱮᱨᱢᱟ ᱨᱮᱱᱟᱜ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱚᱴᱚᱠ ᱨᱮᱱᱟᱜ ᱩᱱᱩᱭᱦᱟᱹᱨ ᱟᱹᱰᱤ ᱵᱟᱹᱲᱛᱤᱭᱮᱱ ᱠᱷᱟᱹᱛᱤᱨ ᱨᱟᱡᱽᱜᱟᱲ ᱫᱚ ᱚᱸᱰᱮ ᱠᱷᱚᱱ ᱩᱪᱟᱹᱲ ᱠᱟᱛᱮ ᱮᱨᱟᱢᱨᱚ ᱠᱷᱮᱛᱨᱚ, ᱵᱷᱩᱵᱽᱱᱮᱥᱚᱨ ᱠᱚ ᱤᱫᱤ ᱠᱮᱜᱼᱟ ᱾ ᱢᱟᱨᱮ ᱚᱠᱛᱚ ᱠᱷᱚᱱ ᱜᱮ ᱮᱠᱟᱢᱨᱚ ᱠᱷᱮᱛᱨᱚ ᱫᱚ ᱥᱟᱶᱦᱮᱫ, ᱞᱟᱠᱪᱟᱨ, ᱥᱮᱪᱮᱫ, ᱱᱟᱜᱟᱢ ᱮᱢᱟᱱ ᱠᱚᱭ ᱛᱚᱞ ᱫᱚᱦᱚᱣᱟᱠᱫ ᱜᱮᱭᱟ ᱾
ᱚᱛᱱᱚᱜ ᱴᱷᱟᱶ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱩᱵᱽᱱᱮᱥᱚᱨ ᱫᱚ ᱠᱷᱚᱨᱫᱟ ᱡᱤᱞᱞᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ (ᱯᱩᱨᱩᱵᱽ ᱱᱟᱠᱷᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱟᱹᱢᱩᱸᱫ ᱟᱴᱮᱫ ᱠᱷᱚᱱ ᱔᱕ ᱢᱤᱴᱚᱨ (᱑᱔᱘ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱫᱚᱭᱟ ᱜᱟᱰᱟ ᱟᱨ ᱠᱩᱣᱟᱠᱷᱟᱭ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜ ᱠᱚ ᱦᱚᱲ ᱠᱚᱣᱟᱜ ᱮᱞ ᱫᱚ ᱘,᱓᱗,᱗᱓᱗ ᱟᱨ ᱱᱟᱜᱟᱨᱟᱧᱪᱚᱞ ᱦᱚᱲ ᱫᱚ ᱘,᱘᱑,᱙᱘᱘ ᱜᱟᱱ ᱢᱮᱱᱟᱜ ᱠᱚᱣᱟ ᱾ [᱕]
ᱦᱚᱨᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱲᱚᱠ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱳᱰᱤᱥᱟ ᱯᱚᱱᱚᱛ ᱥᱚᱲᱚᱠ ᱯᱚᱨᱤᱵᱚᱦᱚᱱ ᱱᱤᱜᱚᱢ ᱥᱟᱢᱵᱽᱲᱟᱣ ᱛᱟᱞᱢᱟ ᱫᱚ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜᱼᱟ ᱾ ᱵᱷᱩᱵᱽᱱᱮᱥᱚᱨ ᱵᱚᱥᱴᱟᱸᱰ ᱫᱚ ᱵᱷᱩᱵᱽᱱᱮᱥᱚᱨ ᱨᱮᱱᱟᱜ ᱛᱟᱞᱟ ᱠᱷᱚᱱ ᱘ ᱠᱤᱞᱚᱢᱤᱴᱚ ᱥᱟᱺᱜᱤᱧ ᱨᱮ ᱵᱚᱨᱢᱩᱸᱰᱟ ᱧᱩᱛᱩᱢᱟᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱵᱷᱩᱵᱽᱱᱮᱥᱚᱨ ᱫᱚ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱱᱟᱜᱟᱨ ᱠᱚ ᱦᱤᱡᱩᱜ ᱥᱮᱱᱚᱜ ᱞᱟᱰᱜᱤᱫ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱕ ᱟᱨ ᱨᱟᱡᱽᱦᱚᱨ ᱒᱐᱓ ᱫᱟᱨᱟᱭ ᱛᱮ ᱡᱚᱲᱟᱣᱟᱠᱟᱱᱟ ᱾ ᱵᱷᱩᱵᱽᱱᱮᱥᱚᱨ ᱨᱮᱱᱟᱜ ᱴᱷᱟᱶ ᱠᱚ ᱫᱟᱬᱟᱱ ᱞᱟᱹᱜᱤᱫ ᱥᱤᱴᱤ ᱵᱚᱥ ᱟᱨ ᱚᱴᱚ ᱨᱤᱠᱥᱟ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱦᱚᱨ ᱛᱚᱯᱚᱞ ᱥᱟᱢᱵᱽᱲᱟᱣ ᱞᱟᱹᱜᱩᱫ ᱴᱨᱟᱯᱷᱤᱠ ᱠᱚᱱᱴᱨᱚᱞ ᱢᱮᱱᱟᱜᱼᱟ ᱾
ᱨᱮᱞ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱢᱟᱝ ᱥᱮᱦᱮᱫ ᱨᱮᱞ ᱨᱮᱱᱟᱜ ᱥᱟᱢᱵᱽᱲᱟᱣ ᱛᱟᱞᱢᱟ ᱫᱚ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜᱼᱟ ᱾ ᱵᱷᱩᱵᱽᱱᱮᱥᱚᱨ ᱨᱮᱱᱟᱜ ᱢᱩᱬ ᱥᱴᱮᱞᱚᱱ ᱫᱚ ᱛᱟᱞᱟᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱠᱷᱚᱱ ᱜᱚᱴᱟ ᱯᱟᱲᱟ ᱜᱮ ᱦᱚᱨ ᱛᱚᱯᱚᱞ ᱟᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱛᱟᱞᱟ ᱨᱮ ᱕ ᱜᱚᱴᱟᱝ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱚᱱᱟ ᱠᱚ ᱫᱚ :-
- ᱯᱚᱴᱤᱭᱟ ᱨᱮᱞ ᱥᱴᱮᱥᱚᱱ
- ᱢᱟᱧᱪᱮᱥᱚᱨ ᱨᱮᱞ ᱥᱴᱮᱥᱚᱱ
- ᱵᱟᱬᱤᱵᱤᱦᱟᱨ ᱨᱮᱞ ᱥᱴᱮᱥᱚᱱ
- ᱵᱷᱩᱵᱽᱱᱮᱥᱚᱨ ᱨᱮᱞ ᱥᱴᱮᱥᱚᱱ
- ᱞᱤᱝᱜᱚᱨᱟᱡᱽ ᱢᱩᱸᱫᱽᱨᱤ ᱨᱳᱰ ᱨᱮᱞ ᱥᱴᱮᱥᱚᱱ
ᱩᱰᱟᱹᱱ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱤᱡᱩ ᱯᱚᱴᱱᱟᱭᱚᱠ ᱩᱰᱟᱹᱱ ᱰᱟᱹᱦᱤ ᱫᱚ ᱳᱰᱤᱥᱟ ᱨᱮᱱᱟᱜ ᱢᱤᱫᱴᱟᱝ ᱜᱮ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱵᱷᱩᱵᱽᱱᱮᱥᱚᱨ ᱛᱟᱞᱟ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱛᱤᱢᱤᱱ ᱫᱤᱱ ᱦᱩᱭᱩᱜ ᱠᱟᱱᱟ ᱱᱚᱶᱟ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱮᱠᱟᱛᱮ ᱢᱟᱱᱚᱛᱮ ᱧᱟᱢ ᱠᱮᱜᱼᱟ ᱾ [᱖][᱗][᱘]
ᱥᱮᱪᱮᱫ ᱵᱮᱵᱚᱥᱛᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱩᱵᱽᱱᱮᱥᱚᱨ ᱫᱚ ᱥᱟᱢᱟᱝ ᱥᱮᱦᱮᱫ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱮᱪᱮᱫ ᱴᱷᱟᱶ ᱞᱮᱠᱟᱛᱮ ᱢᱮᱱᱟᱭᱟ ᱾ ᱱᱚᱸᱰᱮ ᱡᱚᱛᱚ ᱞᱮᱠᱟᱱ ᱚᱞ ᱯᱟᱲᱦᱟᱣ ᱥᱮᱪᱮᱫᱚᱜ ᱞᱟᱹᱜᱤᱫ ᱟᱥᱲᱟ ᱥᱚᱨᱠᱟᱨᱤ ᱟᱨ ᱵᱮᱥᱚᱨᱠᱟᱨᱤ ᱛᱷᱚᱠ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚ ᱢᱩᱸᱫᱽ ᱨᱮ ᱟᱭᱤ.ᱟᱭᱤ.ᱴᱤ, ᱟᱭᱤ.ᱟᱭᱤ.ᱟᱭᱤ.ᱴᱤ, ᱟᱭᱤ.ᱟᱭᱤ.ᱮᱢ, ᱱᱟᱭᱡᱚᱨ, ᱮᱢᱥ, ᱮᱱ.ᱟᱭᱤ.ᱮᱯᱷ.ᱴᱤ ᱮᱢᱟᱱ ᱮᱢᱟᱱᱟᱜ ᱠᱚ ᱢᱮᱱᱟᱜᱼᱟ ᱾
ᱪᱤᱛᱟᱹᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱹᱲᱛᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Cities having population 1 lakh and above" (PDF). Census of India, Government of India. Retrieved 2 ᱱᱚᱵᱷᱮᱢᱵᱚᱨ 2011.
- ↑ http://www.thestartupjournal.com/bhubaneswar-startup-hub/
- ↑ Jon T. Lang. A concise history of modern architecture in India. Page 38.
- ↑ Ramesh Prasad Mohapatra, Archaeology in Orissa, Vol I, Page 47, B. R. Publishing Corporation, Delhi, 1986, ISBN 81-7018-346-4
- ↑ Bhubaneswar (Bhubaneswar Town) City
- ↑ http://www.orissalinks.com/orissagrowth/archives/671
- ↑ http://www.bhubaneswarairport.com/php/showNews.php?newsid=374&linkid=1052
- ↑ http://www.constructionupdate.com/News.aspx?nId=7ns+hLinJBtJyr9sda3NMA==
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn zho_Hant eng_Latn ban_Latn sot_Latn zho_Hant zho_Hans por_Latn